Sergey Mosyagin. Sergey Mixaylovich Mosyagin (1937-yil 29-dekabr, Ryazan viloyati, Belorechye qishlogʻi – 2011-yil 25-noyabr, Moskva) – sovet futbol murabbiyi. SSSRda xizmat koʻrsatgan murabbiy (1977), RSFSRda xizmat koʻrsatgan murabbiy (1979). Sergey akasi Anatoliy Mosyagin ham sportchi bo'lib, bandy sport turi bilan shug'illangan. Biografiyasi. 1952-yilda Podolskda yoshlar jamoasida oʻynay boshladi, Moskva viloyati chempionatida oʻynadi. „Dinamo-2“ tarkibida KFK turnirlarida oʻynagan. Armiyaga chaqirilgandan soʻng, Moskva harbiy okrugining klub jamoasida oʻynagan (1956-1958). Taman divizioni terma jamoasida oʻynagan. Davlat jismoniy tarbiya instituti talabasi sifatida SKIF (Moskva) jamoasida talabalar chempionatida (1959—1962) oʻynagan. Ikki marta oliy liga jamoalariga taklif qilingan: 1962-yildagi dublda „Dinamo“ va 1963-yilda „Neftchi“ (Boku) jamoalari. Mosyagin ikki holatda ham rad javobini bergan. Bu qarorini oʻqishni tugatish va murabbiy boʻlish istagi bilan izohlagan Tizzasidagi jarohatlar tufayli futbol oʻynashga qiynalgan. 1963-yilda „Znamya truda“ga murabbiylikka oʻtdi. 1967—1970-yillarda RSFSR yoshlar terma jamoasining bosh murabbiyi boʻlgan. Ikki jamoa – „Yunost Rossii“ va „Shkolniki Rossii“ jamoalari murabbiyi boʻlgan. 1971—1973-yillarda „Zenit“ murabbiyi boʻlgan. Uning qoʻl ostida jamoa Oliy ligaga ko'tarilishga asosiy davogar jamoalardan biri boʻlgan. 1973-yilda SSSR sport qoʻmitasining futbol boʻlimi murabbiyi. 1974—1975-yillarda SSSR yoshlar terma jamoasida Valentin Nikolayevga yordamchi boʻlgan. 1975—1978, 1981—1982 va 1984—1985-yillarda SSSR yoshlar va oʻsmirlar terma jamoalari bosh murabbiyi boʻlgan. 1980-yilda Toshkentning "Paxtakor" klubi bosh murabbiyi boʻlgan. 1979, 1983 va 1986—1990-yillarda SSSR terma jamoasi murabbiyi. 1990—1992-yillarda Birlashgan Arab Amirliklari olimpiya va yoshlar terma jamoalari murabbiyi va bosh murabbiyi boʻlgan. Rossiya Futbol uyushmasi terma jamoalar boʻlimi boshligʻi boʻlgan. 2011-yil 25-noyabrda vafot etgan. Dafn marosimi 28-noyabr kuni 12-sonli Moskva klinik shifoxonasida boʻlib oʻtgan. Xuddi shu kuni Mosyagin Kotlyakovskiy qabristoniga dafn qilingan. Yutuqlari. Mosyagin boshchiligida SSSR terma jamoasi oʻsmirlar oʻrtasidagi Jahon kubogi-77, 1976-yilda UEFA yoshlar turniri gʻolibi va 1977-yilda ushbu turnirning 3-oʻrin sovrindori boʻlgan. Mosyagin ishtirokida SSSR terma jamoasi Yevro-1988 chempionatida 2-oʻrin sohibi boʻlgan.